டெட்ராமீன்தாமிர(II) சல்பேட்டு

டெட்ராமீன்தாமிர(II) சல்பேட்டு (Tetramminecopper(II) sulfate) என்பது [Cu(NH3)4(H2O)] SO4 என்ற மூலக்கூற்று வாய்ப்பாட்டை உடைய கனிமச் சேர்மம் ஆகும். இந்த அடர் நீல திண்மமானது அம்மோனியாவின் மெல்லிய வாசனையுடன் கூடிய உலோக அணைவுச் சேர்மமாகும் . இது ரேயான் உற்பத்தியில் பயன்படும் செல்லுலோசு இழைகளின் உற்பத்திக்கு பயன்படுத்தப்படும் ஷ்வெய்சரின் காரணியுடன் நெருக்கமான தொடர்பை உடையது. இது துணிகளை அச்சிடவும், பூச்சிக்கொல்லியாகவும், செப்பு நானோ தூள் போன்ற பிற செப்பு கலவைகளையும் தயாரிக்கப் பயன்படுகிறது.

தொகுப்பு 
தாமிர சல்பேட்டின் நிறைவுற்ற நீர்க்கரைசலோடு  அம்மோனியாவின் செறிவூட்டப்பட்ட கரைசலைச் சேர்ப்பதன் மூலமும், அதன்பிறகு உருவான விளைபொருளை எத்தனால் கொண்டு வீழ்படிவாக்குவதன் மூலமும் தயாரிக்கப்படலாம்.  

 4NH3 + CuSO4 +  H2O → [Cu(NH3)4 (H2O)] SO4

வேதியியல் வினை மற்றும் கரைதிறன் 
ஆழ்ந்த நீல நிற படிகத் திண்மமானது காற்றில் இருக்க விடும்போது நீராற்பகுப்படைந்து அம்மோனியாவை வெளியிடுகிறது. இது தண்ணீரில் நன்கு கரையக்கூடியது. டெட்ராமீன்தாமிர(II) சல்பேட்டு கரைசலின் அடர் நீல-கருநீல கலவை நிறம் [Cu(NH3)4]2+ அயனியின் காரணமாக ஏற்படுகிறது. பெரும்பாலும், அடர் நீல-கருநீல நிறம் ஒரு கரைசலில் Cu2+ அயனி இருப்பதை சரிபார்க்க நேர்மறையான சோதனையாகப் பயன்படுத்தப்படுகிறது.

கட்டமைப்பு மற்றும் பண்புகள் 
டெட்ராமீன்தாமிர (II) சல்பேட்டின் திட நிலை உப்பு [Cu(NH3)4.H2O] 2+ ஐ கொண்டுள்ளது. இது ஒரு சதுர பிரமிடு மூலக்கூறு வடிவவியலைக் கொண்டுள்ளது. படிகத்தில் உள்ள அணுக்களுக்கு இடையிலான பிணைப்பு நீளம் எக்சு கதிர் படிகவியல் ஆய்வைப் பயன்படுத்தி அளவிடப்படுகிறது; Cu-N மற்றும் Cu-O தூரங்களானவை முறையே சுமார் 210 மற்றும் 233 பிகோமீட்டர் ஆகும். Cu (NH3) அம்மோனியா மற்றும் தாமிர சல்பேட்டு கரைசலின் சரியான செறிவுகளை நிற அளவியல் மூலம் தீர்மானிக்க முடியும். சரியான செறிவுகளின் கலவையானது நிறமானியில் மிக உயர்ந்த உட்கவர்தல் அளவுகளைத் தரும். இதன் விளைவாக அணைவுச் சேர்மத்தின் சரியான வாய்ப்பாட்டை சரிபார்க்க முடியும்.

அரிமானம் 
டெட்ராமீன் அணைவுச் சேர்மத்தின் சிறப்பியல்பான ஆழ்ந்த நீல நிறமானது பித்தளை மற்றும் தாமிர உலோகக் கலவைகளில் காணப்படுகிறது. அங்கு அம்மோனியாவிலிருந்து தாக்குதல் ஏற்பட்டுள்ளது. விலங்குகளின் கழிவுகளுக்கு அருகே சேமித்து வைக்கப்பட்டிருந்த வெடிமருந்து பொதியுறை வழக்குகளில் இந்த சிக்கல் முதலில் கண்டறியப்பட்டது, இது அம்மோனியாவின் சுவடு அளவை உருவாக்கியது. இந்த வகை அரிப்பை சீசன் கிராக்கிங் என்று அழைக்கப்படுகிறது.

பயன்கள் 
ஏற்கனவே குறிப்பிட்டுள்ளபடி, நெருங்கிய தொடர்புடைய ஷ்வெய்சரின் வினைக்காரணியானது குப்ராமோனியம் ரேயான் உற்பத்திக்கு பயன்படுத்தப்படுகிறது. 

பெரும்பாலான பூச்சிக்கொல்லிகளில் அம்மோனியம் சல்பேட்டு உள்ளது. அம்மோனியம் சல்பேட்டானது, நீரில் கரையக்கூடிய பூச்சிக்கொல்லிகள், களைக்கொல்லிகள் மற்றும் பூஞ்சைக் கொல்லிகளுக்கு துணை வேளாண் தெளிப்பாக பயன்படுத்தப்படுகிறது. அங்கு, கிணற்று நீர் மற்றும் தாவர செல்கள் இரண்டிலும் இருக்கும் இரும்பு மற்றும் கால்சியம் நேரயனிகளைப் பிணைக்க இது செயல்படுகிறது. இது 2, 4-டி (அமீன்), கிளைபோசேட் மற்றும் குளுபோசினேட் களைக்கொல்லிகளுக்கான துணைப் பொருளாக பயனுள்ளதாக இருக்கும்.  நல்ல பிரகாசமான, அடர் நீல-கருநீல நிறம் மற்றும்  நல்ல கரைதிறன் ஆகியவை டெட்ராமீன்தாமிர(II) சல்பேட்டை துணிகளை சாயமிட ஒரு சிறந்த வேதிப்பொருளாக்குகின்றன. தாமிரத்திற்கான சமீபத்திய ஆராய்ச்சி மற்றும் வளர்ச்சியில் சில டெட்ராமீன்தாமிர(II) சல்பேட்டு பற்றிய பல்வேறு ஆய்வுகளும் அடங்கும். அத்தகைய ஒரு ஆராய்ச்சி டெட்ராமீன்தாமிர(II) சல்பேட்டைப் பயன்படுத்தும் "சோடியம் ஐப்போபாசுபைட்டை ஒடுக்கியாகப் பயன்படுத்தி அதிகத் தூய்மையுடைய தாமிர நானோ தூளை தயாரிப்பதற்கான வேதியியல் குறைப்பு முறை" ஆகும்.

குறிப்புகள்

புற இணைப்புகள் 
National Pollutant Inventory - Copper and compounds fact sheet
Material Safety Data Sheet (MSDS)

சல்பேட்டுகள்
Articles without UNII source
Articles without KEGG source
Articles without EBI source
Chemical pages without ChemSpiderID
Articles without InChI source